പോർട്രയിറ്റ് ഓഫ് മാഡം മൊയ്‌റ്റെസിയർ

അഗസ്റ്റേ ഡൊമിനിക് ആംഗ്ര എന്ന ചിത്രകാരൻ രചിച്ച മാരി-ക്ലോട്ടിൽഡ്-ഇനെസ് മൊയ്‌റ്റീസിയറുടെ (née de Foucauld) ഛായാചിത്രമാണ് പോർട്രയിറ്റ് ഓഫ് മാഡം മൊയ്‌റ്റെസിയർ. 1844-ൽ രചനയാരംഭിച്ച ഈ ചിത്രം 1856-ൽ ആണ് പൂർത്തിയാക്കിയത്. മാഡം മൊയ്‌റ്റെസിയർ ഇരിക്കുന്നതായി ചിത്രീകരിച്ചിരിക്കുന്ന ഈ ഛായാചിത്രം ഇപ്പോൾ ലണ്ടനിലെ നാഷണൽ ഗാലറിയുടെ ശേഖരത്തിലാണ് സംരക്ഷിക്കപ്പെട്ടിരിക്കുന്നത്. 1936 ലാണ് ഈ ചിത്രം ഗാലറിയുടെ സ്വന്തമായത്.National Gallery: Catalogue Entry 

1851-ൽ ചിത്രീകരിച്ച ആംഗ്രയുടെ രണ്ടാമത്തെ ഛായാചിത്രത്തിന്റെ തലക്കെട്ടും മാഡം മൊയ്‌റ്റെസിയർ എന്ന് തന്നെ ആയിരുന്നു. ആദ്യ ചിത്രത്തിൽനിന്നു വ്യത്യസ്ഥമായി അതിൽ അവർ നിൽക്കുന്നതായാണ് ചിത്രീകരിച്ചിരിക്കുന്നത്. ഈ ചിത്രം ഇപ്പോൾ വാഷിങ്ടൺ, ഡി.സി.യിലെ നാഷണൽ ഗാലറി ഓഫ് ആർട്ടിന്റെ ശേഖരത്തിലാണ് സംരക്ഷിച്ചിരിക്കുന്നത്.

 വിഷയം 
വനംവകുപ്പ്, ജലപാത വകുപ്പ് എന്നിവയുടെ ചുമതലയുണ്ടായിരുന്ന ഒരു ഫ്രഞ്ച് സിവിൽ സേവകന്റെ മകളായിരുന്നു മാരി-ക്ലോട്ടിൽഡെ-ഇനസ് ഡി ഫൗക്കോൾഡ് (ജീവിതകാലം: 1821–1897).Tinterow; Conisbee et al, 426 1842-ൽ അവർ വിഭാര്യനും ധനികനും ബാങ്കറും ഒരു ലേസ് വ്യാപാരിയുമായ സിഗിസ്‌ബെർട്ട് മൊയ്‌റ്റെസിയറെ വിവാഹം കഴിച്ചതിലൂടെ മാഡം മൊയ്‌റ്റെസിയർ എന്ന പേരിലറിയപ്പെട്ടു.1844-ൽ ചിത്രകാരനായ ആംഗ്രയെ അദ്ദേഹത്തിന്റെ ദീർഘകാല സുഹൃത്ത്   ചാൾസ് മാർക്കോട്ടെ  സമീപിച്ചു. സിഗിസ്ബെർട്ട് മൊയ്‌റ്റെസിയറുടെ സഹപ്രവർത്തകരിലൊരാളായ ചാൾസ് മാർക്കോട്ടെ മാഡം മൊയ്‌റ്റെസിയറുടെ ഛായാചിത്രം വരയ്ക്കുക എന്ന ആശയം ആംഗ്രയോട് അവതരിപ്പിച്ചു. 

പോർട്രെയിറ്റ് കമ്മീഷനുകൾ സ്വീകരിക്കാൻ ഔദ്യോഗിക ജീവിതത്തിലെ ഈ ഘട്ടത്തിൽ ആംഗ്ര വിമുഖത കാണിച്ചു. ചരിത്രചിത്രങ്ങളേക്കാൾ താഴ്ന്ന കലാരൂപമാണ് ഛായാചിത്രമെന്ന് കരുതിയ അദ്ദേഹം മാർക്കോട്ടെയുടെ അഭ്യർത്ഥന ആദ്യം നിരസിക്കുകയാണുണ്ടായത്. എന്നിരുന്നാലും, ആംഗ്ര മാഡം മൊയ്‌റ്റെസിയറെ നേരിട്ടു കണ്ടുമുട്ടിയപ്പോൾ, അവരുടെ സൗന്ദര്യത്തിൽ ആകൃഷ്ടനാകുകയും ഒരു ഛായാചിത്രം രചിക്കാൻ സമ്മതിക്കുകയും ചെയ്തു.

കുറിപ്പുകൾ

അവലംബം
Ribeiro, Aileen (1999). Ingres in Fashion: Representations of Dress and Appearance in Ingres's Images of Women. New Haven and London: Yale University Press. 
Tinterow, Gary; Conisbee, Philip; Naef, Hans (1999). Portraits by Ingres: Image of an Epoch. New York: Harry N. Abrams, Inc. 

ബാഹ്യ കണ്ണികൾ

1856 portrait (National Gallery site)
1851 portrait (NGA site)
1851 portrait study at the J. Paul Getty Museum
June 2019 talk given by Chris Riopelle on Ingres's Madame Moitessier

വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ
വർഗ്ഗം:സ്ത്രീകളുടെ ചിത്രങ്ങൾ